钦定古今图书集成/明伦汇编/氏族典/第189卷 > 萧革
## 钦定古今图书集成/明伦汇编/氏族典/第189卷 > 萧革

按《辽史萧革传》：“革小字滑哥，字胡突堇，国舅房林牙
和尚之子。警悟多智数。太平初，累迁官职，游近习间，
以谀悦相比昵，为流辈所称，由是名达于上。重熙初，
拜北面林牙。十二年，为北院枢密副使。明年，拜北府
宰相。十五年，改同知北院枢密事，拜南院枢密使。诏
班诸王上。封吴王，改知北院，进王郑，兼中书令。清宁”
元年，复为南院枢密使，更王楚，复徙北院。八年，致仕，
封郑国王。九年，革以其子为重元婿，革预其谋，陵迟
杀之。